ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
18 ก.ย. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน ตอบสนองข่าวคงดอกเบี้ยของสหรัฐในการประชุม FOMC คืนวาน โดยแกว่งตัวขึ้นไปสูงสุดที่ระดับ 1,397.77 จุด ปิดตลาดภาคเช้าดัชนีเปลี่ยนแปลง +3.75 จุด มาที่ระดับ 1,393.45 จุด ด้วยมูลค่าการซื้อขายที่ระดับ 1.5 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มแกว่งตัวในแดนบวก เราคาตตลาดมีโอกาสแกว่งขึ้นทดสอบ 1,400 จุด แต่มองจะยังไม่สามารถผ่านทะลุไปได้ จากปัจจัยภายในประเทศที่จำกัด และแนวโน้มผลประกอบการของหุ้นกลุ่มธนาคารที่ยังไม่ฟื้นตัว สำหรับการเก็งกำไรแนะนำหุ้นกลุ่มพลังงานทดแทน ในประเด็นการอนุมัติแผนพัฒนาพลังงานทดแทนและพลังงานทางเลือก (AEDP 2015) ซึ่งผ่านการอนุมัติจาก กพช.
 
วิเคราะห์ทางเทคนิค
CCP ราคาปิด 1.11 บาท
แนวรับ 1.10 บาท           แนวต้าน 1.22, 1.60 บาท
แนว cut loss หากใกล้จะหลุด 1.07 บาท
กราฟ CCP สร้างแนวการปรับขึ้นอีกครั้งหนึ่ง หลังจากอ่อนตัวลงมาถึงแนวรับบริเวณ 1.10 บาท  ซึ่งสัญญาณใน Stoch จะมีการเด้งตัวมาแล้ว 2 ครั้ง  ในครั้งนี้มีโอกาสเกิด rebound เช่นกัน  โดยคาดว่าจะทดสอบ 1.22 บาทก่อน หากผ่านไปได้จะขึ้นยาวไป 1.60 บาท
 
SPPT ราคาปิด 2.84 บาท
แนวรับ 2.80 บาท           แนวต้าน 3.26 บาท
แนว cut loss หากใกล้จะหลุด 2.74 บาท
กราฟ SPPT แกว่งตัวออกด้านข้างตลอดสัปดาห์ หลังจากกระชากตัวขึ้นแรงก่อนหน้า   ประกอบการสัญญาณวัดค่าใน RSI เริ่มดีดตัวของปลายเส้น  จะทำให้เกิดการ rebound ของราคาหุ้นได้ง่าย ดังนั้น เราคาดการฟื้นตัวในระยะสั้น   แนะนำเข้าเก็งกำไร
 
เด็กแนว
COM7  อีกหนึ่งตัวอย่างของหุ้นดี ที่ดีเกินไป ราคาวันแรกของการเทรดเปิดกระโดดรุนแรง แน่นอนว่าคนที่มีอยู่กับภาวะตลาดหุ้นที่ผันผวนก็คงเลือกขายทำกำไรกันไว้ก่อนแล้วค่อยมาดูกันว่าราคามันจะไปหยุดตรงไหน ตั้งสติกันได้หรือยัง และเป็นตัวอย่างสำคัญของคนที่ชอบไล่ตามหุ้นในช่วงวันเข้าตลาดตอนนี้ก็คงจะหวังว่ามีใครมาช่วยให้หลุดดอยแถว 4.80 บาทขึ้นไป ถึงวันนี้ถ้ามองทรงก็ต้องประเมินว่าน่าจะรักษาระดับได้แล้ว และเมื่อประเมินทางด้านพื้นฐานก็ต้องบอกว่าราคาแถวนี้คือโอกาสการเข้าเก็บแล้ว ด้านพื้นฐานถือว่าแกร่งมากเนื่องจากเป็นผู้ค้าปลีกไอทีชั้นนำ โดยเฉพาะสินค้าของ apple รวมทั้งร้าน Banana IT ซึ่งมีสาขารวมกันกว่า 320 แห่ง นอกจากนี้ apple ยังปิดการให้สิทธิ์เปิดร้านขายแก่ผู้ประกอบการรายอื่นแล้วทำให้ com7 ได้เปรียบในอนาคตอย่างมากเพราะคู่แข่งในสายเดียวกันไม่มีเกิดใหม่อีกต่อไป  ดังนั้นปัจจุบันจึงเป็นเจ้าที่ครองอันดับหนึ่งของรายค้าปลีกประเภทนี้ไปแล้ว สำหรับราคาเป้าหมายจากการตรวจสอบของเหล่าโบรกเกอร์ให้ราคาเฉลี่ยแถวๆ 4.50 บาท ซึ่งถือว่ามี upside จากราคาปัจจุบันสูงถึง 40% ไม่ธรรมดาราคาหุ้นอนาคตต้องไปไกลกว่านี้อยู่แล้วก็อย่ารอให้วิ่งก่อนแล้วมาไล่เสียโอกาสได้ของถูก
ด้านกราฟมองว่าราคาหุ้นไม่น่าจะมี low ไปกว่าที่เดิม และอยู่ในช่วงการสร้างรูปแบบ sideway up อย่างต่อเนื่อง ดังนั้น การไต่ระดับควรเดินหน้าอย่างมั่นคง เป้าหมายการดีดตัวกลับไปยังแนว uptrend นี้ เล็งไว้เบื้องต้น 3.70 บาท  